Source: http://www.csmoradea.ro/events/lnbm-etapa-26/
Timestamp: 2017-08-19 00:01:22+00:00

Document:
www.csmoradea.ro | LNBM, Etapa 26
CSM CSU Oradea a suferit primul eșec în anul calendaristic 2016. Formația pregătită de către Cristian Achim a cedat la mare luptă, după o repriză de prelungiri, în confruntarea cu Steaua CSM EximBank București. Rezultatul final a fost de 82-84. Partida contează pentru etapa a 26-a din sezonul regulat al Ligii Naționale de baschet masculine și a fost transmisă în direct la DigiSport 3. Arena Antonio Alexe a fost din nou neîncăpătoare și s-a bucurat de un public extraordinar.
Oradea a început meciul cu Franklin, Mandache, Barnette, Lucic și Nuhanovic. În schimb, Steaua a intrat pe parchet cu Paul, Troupe, Malesevic, Amis și Cooper. Jocul demarează cu reușite din apropierea coșului pentru ambele formații, bucureștenii având inițiativa în primele două minute de joc. CSM-ul trece pentru prima dată în avantaj cu un alley-oop al lui Barnette din serviciul lui Franklin. Cooper marchează de două ori pe recuperare ofensivă, însă Lucic răspunde, după care ambele echipe pierd posesia mingii în repetate rânduri. Nuhanovic împarte două libere, după care comite a 2-a greșeală personală, fiind înlocuit de Țîbîrnă. Amis, Paul, Troupe și Malesevic marchează de pe semicerc pentru a desprinde echipa oaspete la două posesii pe tabela de marcaj. Mandache și Țîbîrnă răspund pentru CSM din apropierea coșului. Franklin găsește ținta de la mare distanță, însă oaspeții continuă să marcheze tot de la distanță. Cele două echipe încheie primul sfert cu Pașca și Nicoară la poziția 4. La capătul primelor zece minute de joc Steaua conducea cu scorul de 21-20, Franklin marcând ultimul coș al secvenței de deschidere.
Sfertul 2 începe cu Franklin, Markovic, Barnette, Pașca și Țîbîrnă. Oaspeții marchează prin Nicoară după două recuperări ofensive. Franklin răspunde cu o acțiune din apropierea coșului, după blocajul lui Țîbîrnă. Petrișor și Zupan sunt trimiși în teren în minutul 12 al partidei. CSM-ul intră în penalizare un minut mai târziu, iar Pankracije Barac punctează de pe semicerc, moment în care Cristian Achim solicită timp de odihnă. După reluare Zupan înscrie din mismatch-ul cu Szijarto. Apărarea colectivă a gazdelor pune în dificultate adversarul, însă CSM-ul nu poate să profite la celălalt capăt al terenului. Troupe înscrie de două ori din afara semicercului pentru a anula reușitele lui Markovic și Barnette. Steaua se desprinde la șase puncte după reușita lui Nicoară, iar Oradea ratează de la linia de pedeapsă prin Barnette și Zupan. Cel din urmă punctează de pe semicerc pe contraatac. Oaspeții pierd posesia, Claudiu Fometescu cerând timp de odihnă cu două minute înaintea pauzei. Zupan găsește ținta încă o dată de la mare distanță, dar Steaua se menține în avantaj prin punctele lui Nicoară. Markovic ratează ultima aruncare a reprizei, oaspeții conducând la pauză cu scorul de 39-37.
Repriza secundă începe cu Franklin, Mandache, Barnette, Lucic și Nuhanovic. CSM-ul irosește primele două posesii în vreme ce Steaua punctează prin Malesevic. Franklin răspunde cu o reușită de pe semicerc. Oradea irosește o nouă oportunitate de a prelua conducerea, oaspeții reușind să profite imediat pentru un coș pe contraatac urmat de liberele lui Malesevic. Barnette izbutește o intercepție și înscrie prin slam dunk pentru a trezi sala, după care gazdele mai irosesc o oportunitate de a preluat conducerea. Troupe înscrie pe tranziție, însă Lucic egalează cu o reușită de trei puncte. Nicoară comite fault în atac, moment în care oaspeții solicită timp de odihnă. Barac înscrie de două ori pentru formația din București, după care Franklin transformă pe final de atac. Markovic îl înlocuiește pe Barnette, moment în care CSM-ul joacă cu doi jucători de poziția 2, Mandache egalând de la linia de pedeapsă. În schimb, oaspeții joacă cu Szijarto și Barac la pozițiile 1-2. Salih este trimis la linia de pedeapsă, slovenul aducând CSM-ul în avantaj în minutul 29 al partidei. Troupe răspunde din spatele semicercului la faza imediat următoare. Sfertul al 3-lea se încheie cu Țîbîrnă și Nicolescu pe parchet. Troupe înscrie ultimul coș al secvenței a 3-a, Steaua conducând cu scorul de 58-54.
Sfertul 4 demarează cu Petrișor, Markovic, Barnette, Lucic și Țîbîrnă. În schimb, Steaua a intrat pe parchet cu tridentul Barac, Szijarto, Troupe la perimetru. Țîbîrnă apare la finalizare pe final de atac, însă Barac răspunde pe pătrundere. Zupan intră în teren și înscrie pe contraatac din serviciul lui Markovic. Barnette marchează din apropierea coșului după o recuperare ofensivă, servit fiind de Franklin. Americanul îl servește pe Zupan pentru două puncte și Oradea vine la conducere, reacția publicului fiind impresionantă. Troupe răspunde pentru oaspeți pe contraatac după capacul lui Amis la jumătatea secvenței pentru a duce scorul la 63-62 în favoarea oaspeților. Barnette aduce Oradea în avantaj după o secetă de mai bine de două minute pe tabela de marcaj. Replica vine de la Nicoară, autor al unui coș de trei puncte, după care Barnette aduce cinci puncte pentru CSM, intercalate de tripla lui Malesevic. După intrarea în ultimul minut de joc, Troupe transformă din interiorul semicercului, dar la faza imediat următoare Pașca punctează din afara semicercului. Oaspeții cer prea târziu timp de odihnă și el rămâne neacordat. Troupe ratează o aruncare de două puncte, însă Cooper recuperează ofensiv și Pașca îl faultează pe Nicoară. Acesta împarte liberele și meciul intră în prelungiri. Scorul după 40 minute a fost de 72-72.
Oradea se instalează la conducere în devurul secvenței suplimentare, însă Troupe răspunde de fiecare dată. Americanul a înscris primele șapte puncte ale Stelei în această perioadă de joc. Ambele echipe au probleme le linia de pedeapsă, însă Steaua reușește să se mențină în avantaj pe tabrla de marcaj în condițiile în care niciuna dintre echipe nu a mai înscris din acțiune în ultimele două minute și jumătate din repriza de prelungiri. Steaua s-a impus cu 84-82 după ce la ultima aruncare liberă, ratată intenționat de Pașca, mingea a intrat în posesia oaspeților și timpul de joc s-a scurs.
Sean Barnette a avut 18 puncte, 8 recupeărri, 4 pase decisive, Will Franklin a adăugat 17 puncte, 10 pase decisive, 4 recuperări, iar Miha Zupan a terminat cu 13 puncte pentru CSM CSU Oradea. În replică, Porter Troupe a avut 30 puncte pentru Steaua CSM EximBank București.
CSM CSU Oradea susține meciul contând pentru etapa a 26-a din sezonul regulat al Ligii Naționale de baschet masculin – ediția 2015/16 în propriul fief. Arena Antonio Alexe găzduiește, în cursul serii de miercuri (09.03), ora 18:00, meciul cu Steaua CSM EximBank București.
Confruntarea opune echipele situate în primele două poziții ale clasamentului general. În plus, ambele au serii active consistente de victorii. Oradea are 20-5 la general și pune la bătaie o serie de 13 victorii în toate competițiile, 11 dintre ele consemnate în campionat. Steaua are 18-7 la general și se mândrește cu o serie activă de 9 victorii înlănțuite.
Va fi prima confruntare directă între aceste echipe după dubla din sferturile de finală ale Cupei României. CSU CSU Oradea a obținut atunci două victorii și pe marginea prestației din manșa a 2-a a bifat o calificare meritată, după ce în prima a fost foarte greu de stabilit care dintre cele două a fost mai bună.
Dincolo de faptul că CSM CSU Oradea și Steaua CSM EximBank București s-au întâlnit deja într-o dublă cu caracter decisiv în actualul sezon competițional, meciul de miercuri este important întrucât ambele se luptă pentru prima poziție în clasament. Este vorba despre o poziție pe care și-o doresc la încheierea sezonului regulat. Prin urmare se anunță un meci foarte interesant, atractiv și care poate avea implicații serioase în configurația finală a sezonului regulat.
Oradea are o serie impresionantă de meciuri în care a găsit soluții de a puncta cu generozitate. Această capacitate ofensivă a elevilor lui Cristian Achim va fi testată în compania uneia dintre cele mai bune defensive din Liga Națională a României. Pe de altă parte, CSM-ul a avut destule meciuri în acest sezon când s-a evidențiat pe faza defensivă. În plus, chiar și în meciurile în care a marcat mult, Oradea a avut intervale în care s-a remarcat pe faza defensivă.
Echipa bihoreană nu a mai pierdut pe teren propriu de la penultima vizită a Stelei în Arena Antonio Alexe. Militarii au avut atunci 18 reușite de pe semicerc pentru un procentaj de 50%, impunându-se la două puncte. În schimb, Steaua CSM EximBank a câștigat ultimele patru meciuri disputate în deplasare.
CSM CSU Oradea nu are probleme de efectiv în acest moment. În schimb, Steaua CSM EximBank București a disputat ultimul meci fără Marko Marinovic, despre care a anunțat că a fost accidentat. Este neclar dacă fundașul bucureștenilor va juca în partida de la Arena Antonio Alexe.
Partida va consemna un duel în premieră. Este vorba despre primul meci între Cristian Achim și Claudiu Fometescu. Cei doi tehnicieni olteni se duelează în premieră din postura de principali. La primele patru dueluri din acest sezon, similar celor din stagiunea precedentă, Fometescu a făcut parte din staff-ul militarilor în calitate de antrenor asistent.
Întâlnirea este transmisă în direct la DigiSport 3. Deținătorul drepturilor TV pentru Liga Națională de baschet va realiza o transmisiune specială, urmând să fie folosite șapte unghiuri diferite de filmare cu scopul de a oferi telespectatorilor o expeiență cât mai plăcută.
Oradea Steaua
81,4 Pt. Marcate 78,6
74,6 Pt. Primite 73,0
37,8 Recuperări 36,9
11,3 Rec. Ofensive 11,1
18,0 Pase dec. 19,1
7,4 Mingi câștigate 7,3
14,4 Mingi pierdute 14,6
19,4 Faulturi 21,2
53,2% 2 pt% 52,4%
38,6% 3 pt% 37,1%
70,3% 1 pt% 71,3%
S. Barnette (17.8) Eficiență N. Malesevic (17.6)
S. Barnette (14.0) Puncte N. Malesevic (15.8)
S. Barnette (7.8) Recuperări T. Nicoară (6.8)
W. Franklin (5.1) Pase decisive M. Marinovic (5.8)
W. Franklin (30:17) Minute N. Malesevic (33:20
Steaua CSM EximBank București vs Energia Târgu-Jiu 75-62
BC SCM Timișoara vs Steaua CSM EximBank București 65-78
Steaua CSM EximBank București vs BC Mureș 83-66
U BT Cluj-Napoca vs Steaua CSM EximBank București 72-76
Steaua CSM EximBank București vs SCM U Craiova 81-68
Ambele echipe au mai mult de șase jucători străini, maximul permis de regulamentul specific al Ligii Naționale.
Prima confruntare directă datează din 28 noiembrie 2009. Aceasta a avut loc la Oradea și a fost adjudecată de CSM cu scorul de 98-69.
Scorul general, conform totalbaschet.ro, este favorabil militarilor cu 8-7.
În meciurile desfășurate la Oradea scorul este de 5-3 pentru CSM.
În sezonul 2014/15, Steaua CSM EximBank a învins CSM Oradea de cinci ori din tot atâtea dueluri directe.
În actualul sezon competițional scorul confruntărilor directe este de 3-1 pentru CSM CSU Oradea. Fiecare a învins în deplasare în campionat, pentru ca dubla din cupă să fie adjudecată de Oradea.

References: CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM